Neuvoston asetus (EY) N:o 1688/98, annettu 20 päivänä heinäkuuta 1998, komission asetuksen (EY) N:o 1749/96 muuttamisesta yhdenmukaistetun kuluttajahintaindeksin maantieteellisen ja väestöllisen kattavuuden osalta



Virallinen lehti nro L 214 , 31/07/1998 s. 0023 - 0024



NEUVOSTON ASETUS (EY) N:o 1688/98, annettu 20 päivänä heinäkuuta 1998, komission asetuksen (EY) N:o 1749/96 muuttamisesta yhdenmukaistetun kuluttajahintaindeksin maantieteellisen ja väestöllisen kattavuuden osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhdenmukaistetuista kuluttajahintaindekseistä 23 päivänä lokakuuta 1995 annetun neuvoston asetuksen (EY) N:o 2494/95 (1) ja erityisesti sen 4 artiklan ja 5 artiklan 3 kohdan, ottaa huomioon komission ehdotuksen, on kuullut Euroopan keskuspankkia (2), sekä katsoo, että asetuksen (EY) N:o 2494/95 5 artiklan 1 kohdan b alakohdan nojalla jokaisen jäsenvaltion on laadittava yhdenmukaistettu kuluttajahintaindeksi (YKHI) tammikuuta 1997 koskevasta indeksistä alkaen; YKHI:n laatimista koskeva vaatimus ei millään tavalla rajoita jäsenvaltioiden oikeutta julkaista kansallisia, yhdenmukaistamattomia, inflaatiota osoittavia indeksejään, joita ne saattavat haluta käyttää kansallisen politiikan tarkoituksiin, yhdenmukaistetuista kuluttajahintaindekseistä annetun neuvoston asetuksen (EY) N:o 2494/95 toimeenpanon alkutoimenpiteistä 9 päivänä syyskuuta 1996 annetussa komission asetuksessa (EY) N:o 1749/96 (3) määritellään YKHI:ien peruskattavuudeksi ainoastaan sellaiset tavarat ja palvelut, jotka sisältyvät kaikkiin tai useimpiin kansallisiin kuluttajahintaindekseihin (KHI), komission asetuksen (EY) N:o 1749/96 muuttamisesta yhdenmukaistetun kuluttajahintaindeksin maantieteellisen ja väestöllisen kattavuuden osalta 20 päivänä heinäkuuta 1998 annetussa neuvoston asetuksessa (EY) N:o 1687/98 (4) YKHI:n kattavuudeksi määritellään tavarat ja palvelut, jotka sisältyvät kotitalouksien lopullisiin rahamääräisiin kulutusmenoihin, asetuksen (EY) N:o 2494/95 3 artiklan mukaan YKHI:n olisi perustettava jäsenvaltion talousalueella kuluttajien tarpeiden välittömäksi täyttämiseksi myyntiin asetettujen tavaroiden ja palvelujen hintoihin; YKHI:n painojen käyttäminen edellyttää painojen maantieteellisen ja väestöllisen kattavuuden yhdenmukaistettua määrittelyä, rahaliiton kuluttajahintaindeksin (RLKHI) ja Euroopan kuluttajahintaindeksin (EKHI) laatiminen edellyttää YKHI:en olevan maantieteellisesti yhdenmukaistettu käsite, ja tilasto-ohjelmakomitea (TOK) ei ole antanut lausuntoa puheenjohtajan asettamassa määräajassa; tässä tapauksessa komissio tekee asetuksen (EY) N:o 2494/95 14 artiklan 2 kohdan menettelyä noudattaen viipymättä neuvostolle ehdotuksen tarvittavista toimenpiteistä, ON ANTANUT TÄMÄN ASETUKSEN: 1 artikla Muutetaan asetus (EY) N:o 1749/96 seuraavasti: 1) Korvataan 2 artiklan a2 alakohta seuraavasti: "a2) `kotitalouksien lopullisilla rahamääräisillä kulutusmenoilla` sitä osaa lopullisista kulutusmenoista, joka aiheutuu: - kotitalouksissa, kansalaisuudesta ja kotipaikka-asemasta riippumatta, ja - rahataloustoimissa, ja - jäsenvaltio talousalueella, ja - tavaroista ja palveluista, joita käytetään yksilöllisten tarpeiden tai toiveiden välittömäksi täyttämiseksi, ja - toisella tai molemmilla vertailujaksoista. Kotitalouksien lopulliset rahamääräiset kulutusmenot määritellään liitteessä 1b noudattaen neuvoston asetuksessa (EY) N:o 2223/96 (*) esitettyjä Euroopan kansantalouden tilinpitojärjestelmän (EKT) 1995 määritelmiä. (*) EYVL L 310, 13.11.1996, s. 1." 2) Lisätään 3 artiklaan kohta seuraavasti: "3. YKHI:t, jotka on laadittu käyttäen osaindeksien painoja, jotka perustuvat kaikkien kotitalouksien sijaan kotitalouksista poimitun osajoukon lopullisiin rahamääräisiin kulutusmenoihin, ovat vertailukelpoisia, kun ero on käytännössä vähemmän kuin yksi tuhannesosa YKHI:n kattamista kokonaismenoista. Tässä kohdassa määritellyn vertailukelpoisuuden varmistamiseksi tarvittavat painojen muutokset on toteutettava viimeistään joulukuussa 1999." 3) Korvataan liitteessä 1b olevat 1 ja 2 kohta seuraavasti: "1. Kotitaloussektori kattaa henkilöistä tai henkilöryhmistä muodostuvat kotitaloudet (jotka on määritelty EKT:n kohdissa 2.76.a ja 2.76.b) riippumatta varsinkaan kyseisten henkilöiden asuinalueesta, asemasta tulonjakaumassa tai kansalaisuudesta tai kotipaikka-asemasta. Kotitaloussektoriin luetaan institutionaalisissa kotitalouksissa (jotka on määritelty EKT:n kohdassa 2.76.b) asuvat henkilöt. Kotitaloussektoriin ei lueta yrityksiä. 2. Talousalueella tarkoitetaan EKT:n kohdassa 2.05 määriteltyä talousaluetta, mukaan lukien maan rajojen sisäpuolella sijaitsevat alueen ulkopuoliset erillisalueet ja lukuun ottamatta ulkomailla sijaitsevia erillisalueita." 2 artikla Ottaen huomioon päätöksellä 89/382/ETY, Euratom (5) perustetun komitean näkemykset komissio laatii kahden vuoden kuluessa tämän asetuksen voimaantulosta kertomuksen ja antaa sen neuvostolle. Kertomuksessa on arvioitava tämän asetuksen säännösten toimivuutta. Komissio voi kertomuksen pohjalta tarvittaessa tehdä neuvostolle aloitteita asetuksen muuttamiseksi. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä heinäkuuta 1998. Neuvoston puolesta W. MOLTERER Puheenjohtaja (1) EYVL L 257, 27.10.1995, s. 1 (2) Lausunto annettu 14. heinäkuuta 1998 (ei vielä julkaistu virallisessa lehdessä). (3) EYVL L 229, 10.9.1996, s. 3 (4) Ks. tämän virallisen lehden sivu 12 (5) EYVL L 181, 28.6.1989, s. 47